Komisijos Reglamentas (EEB) Nr. 3682/91
1991 m. gruodžio 17 d.
iš dalies keičiantis Reglamentą (EEB) Nr. 2568/91 dėl alyvuogių aliejaus bei alyvuogių atliekų aliejaus charakteristikų ir dėl atitinkamų analizės metodų
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1966 m. rugsėjo 22 d. Tarybos reglamentą Nr. 136/66/EEB dėl bendro aliejų ir riebalų rinkos organizavimo [1] su paskutiniais pakeitimais, padarytais Reglamentu (EEB) Nr. 1720/91 [2], ir ypač į jo 35a straipsnį,
kadangi Komisijos reglamentas (EEB) Nr. 2568/91 [3] nustatė alyvuogių aliejaus ir maišyto alyvų išspaudų aliejaus savybes bei atitinkamus analizės metodus;
kadangi pirmo spaudimo aliejaus organoleptinių savybių įvertinimo metodui įgyvendinti, ypač parinktoms degustatorių grupėms sukurti, reikėjo tam tikro laikotarpio; kadangi praktikoje paaiškėjo, kad norint užtikrinti, jog šis metodas būtų vienodai taikomas visose valstybėse narėse, šio laikotarpio nepakanka; kadangi dėl to šis laikotarpis turi būti pratęstas, kad būtų galima galutinai patikrinti įvairių degustatorių grupių įvertinimo metodus;
kadangi šioje direktyvoje numatytos priemonės atitinka Aliejų ir riebalų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2568/91 10 straipsnio 1 dalyje "1992 m. sausio 1 d." keičiama į "1992 m. lapkričio 1 d."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1991 m. gruodžio 17 d.